Úradný vestník L 102 , 07/04/2004 S. 0075 - 0080



Rozhodnutie Komisie z 31. marca 2004, ktorým sa menia a dopĺňajú rozhodnutia 93/52/EHS, 2001/618/ES a 2003/467/ES, pokiaľ ide o situáciu pristupujúcich krajín v súvislosti s brucelózou (B. melitensis), Aujeszkyho chorobou, enzootickou bovinnou leukózou, brucelózou a tuberkulózou hovädzieho dobytka a Francúzska v súvislosti s Aujeszkyho chorobou [oznámené pod číslom K(2004) 1094] (Text s významom pre EHP) (2004/320/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho články 21 a 57, so zreteľom na smernicu Rady 64/432/EHS z 26. júna 1964 o veterinárnych otázkach, ktoré ovplyvňujú obchodovanie s hovädzím dobytkom a ošípanými v rámci Spoločenstva, [1] a najmä na jej článok 9 ods. 2, článok 10 ods. 2, prílohu A časť I ods. 4, prílohu A časť II ods. 7 a prílohu D časť I bod E, so zreteľom na smernicu Rady 91/68/EHS z 28. januára 1991 o veterinárnych podmienkach pre obchodovanie s ovcami a kozami v rámci Spoločenstva, [2] a najmä na jej prílohu A kapitola 1 časť II, keďže: (1) vzhľadom na ich prístup by sa mala stanoviť situácia pristupujúcich krajín v súvislosti s brucelózou (B. melitensis), Aujeszkyho chorobou a enzootickou bovinnou leukózou, brucelózou a tuberkulózou; (2) rozhodnutie Komisie 93/52/EHS [3] zaznamenáva súlad s požiadavkami súvisiacimi s brucelózou (B. melitensis) zo strany určitých členských štátov alebo regiónov a priznáva im štatút členského štátu alebo regiónu úradne bez výskytu ochorenia; (3) rozhodnutie Komisie 2001/618/ES [4] ustanovuje dodatočné záruky súvisiace so zavedením eradikačných programov Aujeszkyho choroby platné pre obchodovanie s ošípanými v rámci Spoločenstva a zoznam území v členských štátoch, kde sa realizujú schválené programy na kontrolu ochorenia; (4) rozhodnutie Komisie 2003/467/ES [5] ustanovuje štatút určitých členských štátov a regiónov členských štátov ako oblastí úradne bez výskytu tuberkulózy, brucelózy a enzootickej bovinnej leukózy, pokiaľ ide o stáda hovädzieho dobytka; (5) Česká republika, Maďarsko a Slovensko, pokiaľ ide o ich územie, predložili Komisii dokumentáciu dokazujúcu súlad so všetkými požiadavkami ustanovenými v prílohe A kapitola 1 časť II ods. 1 písm. b) smernice 91/68/EHS za tým účelom, aby sa územie Českej republiky, Maďarska a Slovenska mohlo vyhlásiť za oblasti úradne bez výskytu brucelózy (B. melitensis), pokiaľ ide o ovčie a kozie stáda; (6) Francúzsko predložilo Komisii podpornú dokumentáciu, pokiaľ ide o štatút oblasti bez výskytu Aujeszkyho choroby pre departement Pas-de-Calais, preukazujúc eradikáciu choroby v tomto departemente; (7) Česká republika a Cyprus, pokiaľ ide o ich územie, predložili Komisii dokumentáciu dokazujúcu neprítomnosť Aujeszkyho choroby a o tom, že očkovanie proti tejto chorobe je zakázané, za tým účelom, aby sa celé územie Českej republiky a Cypru mohlo vyhlásiť za oblasti bez výskytu Aujeszkyho choroby, pokiaľ ide o stáda ošípaných; (8) Česká republika, pokiaľ ide o jej územie, predložila Komisii dokumentáciu dokazujúcu súlad so všetkými požiadavkami ustanovenými v prílohe A časť I ods. 4 k smernici 64/432/EHS za tým účelom, aby sa celé územie Českej republiky mohlo vyhlásiť za oblasť úradne bez výskytu tuberkulózy, pokiaľ ide o stáda hovädzieho dobytka; (9) Česká republika, pokiaľ ide o jej územie, predložila Komisii dokumentáciu dokazujúcu súlad so všetkými požiadavkami ustanovenými v prílohe A časť II ods. 7 k smernici 64/432/EHS za tým účelom, aby sa celé územie Českej republiky mohlo vyhlásiť za oblasť úradne bez výskytu brucelózy, pokiaľ ide o stáda hovädzieho dobytka; (10) Česká republika a Cyprus, pokiaľ ide o ich územie, predložili Komisii dokumentáciu dokazujúcu súlad so všetkými požiadavkami ustanovenými v prílohe D kapitola I časti E, F a G k smernici 64/432/EHS za tým účelom, aby sa celé územie Českej republiky a Cypru mohlo vyhlásiť za oblasti úradne bez výskytu enzootickej bovinnej leukózy, pokiaľ ide o stáda hovädzieho dobytka; (11) v dôsledku vyhodnotenia dokumentácie predloženej Českou republikou, Maďarskom a Slovenskom by sa celé územie týchto krajín malo vyhlásiť za oblasti úradne bez výskytu brucelózy (B. melitensis), pokiaľ ide o ovčie a kozie stáda; (12) v dôsledku vyhodnotenia dokumentácie predloženej Francúzskom, Českou republikou a Cyprom, by sa departement Pas-de-Calais vo Francúzsku a celé územie Českej republiky a Cypru mali vyhlásiť za oblasti bez výskytu Aujeszkyho choroby, pokiaľ ide o stáda ošípaných; (13) v dôsledku vyhodnotenia dokumentácie predloženej Českou republikou by sa celé územie tejto krajiny malo vyhlásiť za oblasť úradne bez výskytu tuberkulózy, brucelózy a enzootickej bovinnej leukózy, pokiaľ ide o stáda hovädzieho dobytka; (14) v dôsledku vyhodnotenia dokumentácie predloženej Cyprom by sa celé územie tejto krajiny malo vyhlásiť za oblasť úradne bez výskytu enzootickej bovinnej leukózy, pokiaľ ide o stáda hovädzieho dobytka; (15) rozhodnutia 93/52/EHS, 2001/618/ES a 2003/467/ES by sa preto mali podľa toho zmeniť a doplniť; (16) opatrenia stanovené týmto rozhodnutím sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha I k rozhodnutiu 93/52/EHS sa nahrádza prílohou I k tomuto rozhodnutiu. Článok 2 Prílohy I a II k rozhodnutiu 2001/618/ES sa nahrádzajú prílohou II k tomuto rozhodnutiu. Článok 3 Rozhodnutie 2003/467/ES sa mení a dopĺňa takto: a) v prílohe I sa kapitola 1 nahrádza prílohou III k tomuto rozhodnutiu; b) v prílohe II sa kapitola 1 nahrádza prílohou IV k tomuto rozhodnutiu; c) v prílohe III sa kapitola 1 nahrádza prílohou V k tomuto rozhodnutiu. Článok 4 Toto rozhodnutie nadobúda účinnosť v deň nadobudnutia platnosti zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 5 Toto rozhodnutie je adresované členským štátom. V Bruseli 31. marca 2004 Za Komisiu David Byrne člen Komisie [1] Ú. v. ES 121, 29.7.1964, s. 1977/64. Smernica naposledy zmenená a doplnená nariadením (ES) č. 21/2004 (Ú. v. EÚ L 5, 9.1.2004, s. 8). [2] Ú. v. ES L 46, 19.2.1991, s. 19. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1). [3] Ú. v. ES L 13, 21.1.1993, s. 14. Rozhodnutie naposledy zmenené a doplnené rozhodnutím 2004/199/ES (Ú. v. EÚ L 64, 2.3.2004, s. 41). [4] Ú. v. ES L 215, 9.8.2001, s. 48. Rozhodnutie naposledy zmenené a doplnené rozhodnutím 2003/575/ES (Ú. v. EÚ L 196, 2.8.2003, s. 41). [5] Ú. v. EÚ L 156, 25.6.2003, s. 74. Rozhodnutie v znení rozhodnutia 2004/230/ES (Ú.v. EÚ L 70, 9.3.2004, s. 41). -------------------------------------------------- PRÍLOHA I (uvedená v článku 1) " PRÍLOHA I ČLENSKÝ ŠTÁT Kód ISO | Členský štát | AT | Rakúsko | BE | Belgicko | CZ | Česká republika | DE | Nemecko | DK | Dánsko | Fl | Fínsko | HU | Maďarsko | IE | Írsko | LU | Luxembursko | NL | Holandsko | SE | Švédsko | SK | Slovensko | UK | Spojené kráľovstvo | " -------------------------------------------------- PRÍLOHA II (uvedená v článku 2) " PRÍLOHA I Členské štáty alebo ich regióny bez výskytu Aujeszkyho ochorenia a so zákazom očkovania Kód ISO | Členský štát | Regióny | AT | Rakúsko | Celé územie. | CY | Cyprus | Celé územie. | CZ | Česká republika | Všetky regióny. | DE | Nemecko | Všetky regióny. | DK | Dánsko | Všetky regióny. | Fl | Fínsko | Všetky regióny. | FR | Francúzsko | Departementy Aisne, Allier, Alpes-de-Haute-Provence, Alpes- Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Häute-Loire, Haute- Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas-de-Calais, Pyrénées-Atlantiques, Pyréneés-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines. | LU | Luxembursko | Všetky regióny. | SE | Švédsko | Všetky regióny. | UK | Spojené kráľovstvo | Všetky regióny v Anglicku, Škótsku a Walese. | PRÍLOHA II Členské štáty alebo ich regióny, kde sa realizujú schválené programy na kontrolu Aujeszkyho ochorenia Kód ISO | Členský štát | Regióny | BE | Belgicko | Celé územie. | FR | Francúzsko | Departementy Ain, Côtes-d'Armor, Finistère, Ille-et-Vilaine, Morbihan a Nord. | IT | Taliansko | Provincia Bolzano. | NL | Holandsko | Celé územie. | " -------------------------------------------------- PRÍLOHA III (uvedená v článku 3 písm. a)) "KAPITOLA 1 Členské štáty bez oficiálneho výskytu tuberkulózy Kód ISO | Členský štát | AT | Rakúsko | BE | Belgicko | CZ | Česká republika | DE | Nemecko | DK | Dánsko | Fl | Fínsko | FR | Francúzsko | LU | Luxembursko | NL | Holandsko | SE | Švédsko" | -------------------------------------------------- PRÍLOHA IV (uvedená v článku 3 písm. b)) "KAPITOLA 1 Členské štáty bez oficiálneho výskytu brucelózy Kód ISO | Členský štát | AT | Rakúsko | BE | Belgicko | CZ | Česká republika | DE | Nemecko | DK | Dánsko | Fl | Fínsko | LU | Luxembursko | NL | Holandsko | SE | Švédsko" | -------------------------------------------------- PRÍLOHA V (uvedená v článku 3 písm. c)) "KAPITOLA 1 Členské štáty bez oficiálneho výskytu enzootickej leukózy hovädzieho dobytka Kód ISO | Členský štát | AT | Rakúsko | BE | Belgicko | CY | Cyprus | CZ | Česká republika | DE | Nemecko | DK | Dánsko | ES | Španielsko | Fl | Fínsko | FR | Francúzsko | IE | Írsko | LU | Luxembursko | NL | Holandsko | SE | Švédsko | UK | Spojené kráľovstvo" | --------------------------------------------------